Totes les persones tenim els mateixos drets i un n'és el dret a gaudir d'una sexualitat pròpia, que sigui lliure i planera.
Aquest dret es basa en el respecte cap a tu mateix, però sobretot en el respecte cap als altres.
La sexualitat és un aspecte íntim de la persona que va madurant a mesura que es van vivint experiències.
És, en definitiva, un aprenentatge més de la vida.
Recorda: Les relacions sexuals són completament lliures, només has de fer allò que tu i l'altre desitgeu fer.
Amor és quan la relació et permet créixer personalment, quan cada vegada fas més coses per a tu, i ets capaç de triar de fer-les sol o sola o en companyia, sense que sentis que ningú t'ofega.
Para atenció per no confondre't.
Al principi de la relació, la persona que maltracta sol ser atenta i estar molt pendent de tu, s'interessa molt per la teva vida, et vol acompanyar i venir-te a esperar a tot arreu...
És fàcil que pensis que està perdudament enamorada i de vegades és així; però en alguns casos tanta "estimació" acaba convertint-se en una trampa, en una manera de controlar-te, que no té res a veure amb l'amor.
No et pensis que la gelosia és un signe segur d'amor, l'amor té a veure amb sentiments positius i de benestar, no amb el patiment.
Si penses que fa tot això perquè tu li importes moltíssim, pots tenir raó, però vés amb compte, perquè si cada vegada et passen més coses com les que hem descrit anteriorment, la teva parella t'estima d'una forma malaltissa i et pot fer molt de mal!
Pretén aïllar-te del teu entorn, fer-te sentir inseguretat i culpabilitat, que pensis que fas les coses malament i que no vals res.
D'aquesta manera aconsegueix que augmenti la teva dependència i, per tant, la seva capacitat de dominar-te i maltractar-te.
Quan la persona maltractada aconsegueix rebel·lar-se, qui maltracta canvia, demana perdó i es comporta de nou amb respecte i estimació, però tard o d'hora, és molt probable que comenci de nou el cercle de la violència i que la relació acabi convertint-se en un malson constant amb períodes alternats d'agressions i períodes de penediment i promeses de millora, que mai arriben a complir-se veritablement.
Si estàs vivint una situació de maltractament és lògic que sentis tristesa, culpa, fracàs i inutilitat.
És freqüent també que et sentis sol o sola i que tinguis vergonya, que et costi parlar del que vius i tinguis molta por que la teva parella t'abandoni perquè, de cop, t'adones que has deixat tot el teu grup d'amics i la parella és l'únic que tens.
El maltractament et fa sentir cada vegada més dèbil i com més duri, més difícil et resultarà sortir del cicle de dependència emocional que es produeix.
En els casos greus, pots sentir molta ansietat, depressió i irritabilitat; a vegades, pots comportar-te tu també amb violència.
Una situació com aquesta comporta l'alteració de tota la teva persona.
És molt probable que detectis canvis en el teu estat anímic i també en el teu estat físic.
En relació amb aquest últim aspecte, cal descartar al més aviat possible, que t'hagis quedat embarassada o que tinguis una infecció de transmissió sexual com a conseqüència de la violació.
Et recomanem que et posis en contacte amb la unitat d'atenció a salut sexual i reproductiva del centre de salut de la teva zona, per tal poder descartar aquestes possibilitats i rebre l'ajut que necessitis per alleujar el teu patiment psicològic.
Cal que ho facis entre les 24 hores i les 72 hores posteriors a la violació.
Tingues en compte que l'embaràs produït per una violació és un dels supòsits legals que es preveu per poder recórrer a una interrupció voluntària de l'embaràs (IVE).
Si tens dubtes o estàs vivint algun tipus de maltractament en la teva relació de parella, busca recolzament en les persones o serveis que t'inspirin més confiança:
Encara que tinguis vergonya i por de parlar d'aquests problemes, no fer res pot afectar negativament la teva vida i la de les persones que t'estimen de veritat.
Com abans et posis en marxa, menys patiràs.
Sempre pots sortir d'aquesta situació si t'ho proposes de veritat!
L'abús, l'assetjament i l'agressió sexual.